มาใช้ gift voucher มูลค่า 500 บาท 2 ใบค่ะ เลือกสาขาที่สะดวกก็ึคงเป็นที่นี่แหละเนอะ ช่วงที่เราไปถึงประมาณห้าโมงกว่าๆ ลูกค้าไม่เยอะค่ะ โต๊ะว่างเพียบเลย พนักงานมารับออเดอร์ไวนะคะ แต่อาหารออกช้าไปนิด

เมนูที่สั่ง คือ

- ต้มยำกุ้ง (290+ บาท)
ต้มยำกุ้งน้ำข้นเสิร์ฟในหม้อไฟร้อนๆ รสชาติก็แซ่บๆเปรี้ยวๆ แต่น้ำต้มยำเหมือนมันนมข้นจืดไปหน่อย เราไม่ฟินมากยังไงไม่รู้ คิดว่าแหลมเจริญน่าจะทำออกมาได้ฟินกว่านี้ 

- ปลากระพงทอดน้ำปลา (460+ บาท)
เมนู Signature ของทางร้าน มาทุกโต๊ะสั่งเกือบทุกโต๊ะจ้า แต่เราว่าปลาทอดมาแห้งเกินไป ไม่ฉ่ำน้ำปลา และน้ำจิ้มมันก็ไม่มีอ่ะ มาแค่นี้แหละ ใช้ผักกาดหอมตกแต่งมา 1 ใบ แต่รสชาติโอเคนะ 555555555

- หมึกวงทอดกระเทียม (210+ บาท)
ปลาหมึกวงชุบแป้งทอด มีกระเทียมทอดโรยมานิดหน่อย เสิร์ฟมาพร้อมกับซอสพริกไว้ทานคู่กัน จบแล้ว ไร้ซึ่งการตกแต่งใดๆ เมนูนี้ก็มาแบบแห้งๆเหมือนกันค่ะ แต่ปลาหมึกก็ไม่ได้กรอบมากนะ รสชาติจะจืดเลยถ้าทานเปล่าๆ 

- ข้าวสวย
2 จาน จานละ 25 บาท คือข้าวสวยนุ่ม หอม ราคาห้าง

ค่าเสียหายมื้อนี้ไม่มี Vat แต่ยังไม่ได้รวมค่าบริการอีก 10%ค่ะ ระหว่างเราทานไปเรื่อยๆลูกค้าก็เข้ามาเพื่มขึ้นจนรู้ตัวอีกทีมีเพื่อนทานด้วยเยอะเลย พออกมานอกร้านก็ต้องรับบัตรคิวกันแล้วค่ะ แนะนำเลยถ้าใครจะมาทาน มาก่อนหกโมงเย็นก็ดีนะคะ ไม่เช่นนั้นลูกค้าแน่นเลยล่ะ